**SPOROČILO ZA JAVNOST**

**Slovenske politične stranke o legalizaciji konoplje**

**Ljubljana, 10. april 2018 – V marcu je Študentska organizacija Univerze v Ljubljani, v okviru projekta Prohibicija slepi izvedla anketo na temo uporabe konoplje v Sloveniji in pripravila Politični semafor, ki predstavlja mnenje političnih strank o legalizaciji konoplje v Sloveniji. Podatki kažejo, da trenutna ureditev ni optimalna.**

V sklopu projekta Prohibicija slepi se vsakoletno odvija Marihuana marš, tradicionalni politični shod ŠOU v Ljubljani. Ta opozarja na družbene, ekonomske in zdravstvene probleme, ki so posledica prohibicije kot prevladujoče oblike regulative na področju prepovedanih drog. Shod služi predstavitvi strokovnih in političnih argumentov za odpravo prohibicije konoplje.

**ANKETA O UPORABI KONOPLJE**

**Trenutna ureditev konoplje ni optimalna**

Ekipa Marihuana marša je v marcu 2018 izvedla anketo o uporabi konoplje z željo po čim večjem uvidu v problematiko in deljenju zbranih informacij s širšo publiko.

Rezultati ankete so pokazali, da je **85% anketirancev že poskusilo konopljo**, pri čemer jih je velika večina konopljo poizkusila iz radovednosti. **Slabe izkušnje** s konopljo navaja **zelo majhen odstotek ljudi**. Do konoplje **na črnem trgu dostopa 90 % anketirancev**  in velika večina le teh meni, da do nje dostopajo **brez problema**. To so le nekatere izmed ugotovitev, več pa si lahko preberete na spletni strani [Marihuana marš](https://marihuanamars.si/).

Na podlagi pridobljenih podatkov, ŠOU v Ljubljani ugotavlja, da je večina anketirancev mnenja, da trenutna ureditev konoplje ni optimalna. Na ŠOU, na podlagi podanih odgovorov predlagajo spremembe v zakonodaji, ki morajo temeljito spremeniti trenutno ureditev konoplje v Sloveniji

**POLITIČNI SEMAFOR**

**Tudi politika nakolnjena legalizaciji**

Slovenija, čas je! Ekipa Marihuana marša je v sklopu projekta Prohibicija slepi izvedla še eno raziskavo. Večino slovenskih strank smo povprašali glede njihovih stališč o konoplji in kako bi se lotili tematike, če bi bili na oblasti. **Rezultati političenga semaforja** (kot je poimenovana raziskava), kažejo **pozitivno naravnanost za legalizacijo konoplje**. Vse stranke se strinjajo, da je treba medicinsko uporabo konoplje v Sloveniji urediti, saj je **trenutna zakonodaja represivna in škoduje bolnikom**. Vse več strank je tudi za regulacijo konoplje v rekreativne namene. Poglejte kje stranke stojijo na političnem semaforju. Več o njihovem mnenju in delovanju v smeri legalizacije lahko preberete na spletni strani [Marihnuana marš](https://marihuanamars.si/2018/04/10/politicni-semafor/).

Anketa - <https://marihuanamars.si/2018/04/09/rezultati-ankete-o-uporabi-konoplje-v-sloveniji/>

Semafor - <https://marihuanamars.si/2018/04/10/politicni-semafor/>

Večina slovencev je za legalizacijo, ki jo očitno podpirajo tudi slovenske politične stranke. Kaj torej delamo narobe? Zakaj Slovenija še vedno nima takšne ureditve, ki si jo zasluži tako država kot tudi njeni državljani?

“Na ŠOU v Ljubljani pozivamo zakonodajalce, da upoštevajo glas ljudstva in začnejo besede spreminjati v dejanja. Naj se ne ustavi samo pri medicinski konoplji, ampak se primerno uredi tudi področje rekreativne uporabe”: je povedal **vodja projekta Marihuana marš Gašper Sovdat.**

**Izrazi svoj glas na Marihuana maršu**

Marihuana marš bo letos tradicionalno potekal 20. 4. na Kongresnem trgu, kjer se bo z množico podpornikov in s polnim trgom pokazalo, da javni interes za legalizacijo obstaja. Marihuana marš na to problematiko opozarja že vrsto let, letos pa v času pred državnozborskimi volitvami upajo in vidijo priložnost za dolgo pričakovani korak naprej.

KONTAKT:

Kristina Zidar, predstavnica za odnose z javnostmi ŠOU v Ljubljani, 051 705 209